Володимир Гошовскый

Володимир Гошовскый,  Володи́мир Леоні́дович Гошо́вський,  *25. септембер 1922, Ужгород—†30. децембер 1996, Львов) — русинскый фолклориста, украинскый етномузиколог.Иван ПопП. К. Медведик , В. П. ПасічникІ. В. Хланта

 Биография 
Походив з родины галицкого правника русофила Леонида Гошовского и арменской пианисткы Лизы Багатуровой, котры по Первой свѣтовой войнѣ емигровали до Прагы, а по прилучѣню Подкарпатской Руси (1919) были посланы там на роботу, як знаючы мѣстны языкы. Ту им ся родив четвертый сын — Володимир.Тетяна Літераті

В Ужгородѣ закончив середню школу, а в року 1939 по занятю Подкарпатской Руси мадярскым войском родина ся вернула до Прагы, де в роках 1940–1944 штудовав на Карловой универзитѣ (котра под нѣмецков окупациов фунговала яко Нѣмецка универзита) славянску филологию, етнографию, музикологию, арабскый и европскы языкы. В року 1944 обгаив дизертацию на тему Етнографична анализа творчости Н. В. Гоголя и достав званя доктора филозофии.Микола Мушинка

В року 1945 родина ся вернула до Ужгороду. Володимир Гошовскый в роках 1946–1948 быв научным працовником Ужгородского краеписного музея;  в роках 1948–1953 преподавав в Ужгородской музичной школѣ ай училищу. В року 1953 екстерно закончив Львовску конзерваторию.

Од року 1955 року систематично записовав людовы спѣванкы по цѣлой Закарпатской области и дале. За первы 10 рокы записав понад 1600 співанок из 60 сел области, а ещи даколько соток в сосѣдных областях карпатского региону. Под вплывом знатого диалектолога, професора Ужгородской универзиты Йосипа Дзендзелѣвского зачав штудировати музичны диалекты, што вызначило его теоретичны погляды ай методологию на цѣле наступне десятьроча.Закарпатська обласна універсальна наукова бібліотека ім. Ф. Потушняка

В роках 1961–1969 преподаватель Львовской конзерватории, де основав кабинет музичной фолклористикы и зачав анализовати людовы спѣванкы на основѣ принципох лингвистикы и кибернетикы. Его пионерску роботу Фолклор и кибернетика в Украинѣ не хотѣли публиковати, а лем по прямом засягу Никиты Хрущова опубликовали ю в Москвѣ (1964). Была то перва в СССР робота на таку тему. 

Во Львовской конзерватории была силна опозиция и нападаня против него. Наконець, коли ситуация стала просто нестерпна, ученый зрюк ся вшиткых функций в конзерватории (1969) и перейшов на творчу роботу. На вольной нозѣ зостав без стабилной платнѣ, жив лем з принагодных заробкох. Розчарованый украинскыма реалиями, одышов до Армении, де в роках 1975–1986 працовав в Инштитутѣ умѣня АН. Послѣдне десятьроча свого живота робив за честь в розличных сполоченскых организациях и акциях на полю фолклористикы и музикологии.

 Важнѣйшы публикации 
 Фольклор и кибернетика // Советская музыка. — 1964. — № 11. — С. 74-83; № 12. — С. 83-89.
 Принципы и методы систематизации и каталогизации народных песен в странах Европы. — Музфонд СССР. — Москва, 1966. — 74 с.
 Украинские песни Закарпатья. — Советский композитор. — Москва, 1968. — 478 с.
 У истоков народной музыки славян. Очерки по музыкальному славяноведению. — Советский композитор. — Москва, 1971. — 304 с.
 Армянский Универсальный Структурно-Аналитический Каталог Музыкального Фольклора: Материалы. — Ереван, 1977. — 79 с.
 Горани. К типологии армянской песни (Опыт исследования с помощью ЭВМ). — Ереван, 1983. — 71 с.
 Знаки общности в мелодике «кочари». Сравнительный семиологический анализ с помощью ЭВМ. — Баку: АН АзССР. — 1988. — 30 с.
 Квитка К. В. Избранные труды в двух томах / Составление и комментарии Гошовского В. Л. — Советский композитор. — Москва. — Т. 1. — 1971. — 384 с. — Т. 2. — 1973. — 424 с.
 Квитка К. В. Музыкальный фольклор и музыкальная фольклористика на Кавказе (Из рукописного наследия ученого) / Составление и комментарии В. Л. Гошовского. — Ереван. — 2001. — 92 с.

 Интересны факты 
Коли в року 1945 Гошовскы вернули ся з Прагы до Ужгороду, то безпековым органам ся видѣло подозрѣлым, зашто главѣ родины Леониду Гошовскому не признали его рокы службы и не достав пензию, а Володимиру не признали его диплому и мусѣв штудовати высшу школу ещи раз. 

 Жерела и одказы 





 І. В. Хланта: Гошовський Володимир Леонідович //, .

 Референции 

Катеґорія:Русиньскы фолклорісты
Катеґорія:Украинскы музикологы
Катеґорія:Педаґоґы